钦定古今图书集成/方舆汇编/职方典/第1263卷 > 形胜附
## 钦定古今图书集成/方舆汇编/职方典/第1263卷 > 形胜附

本府。〈沅陵县附郭。〉

侯加地云，内控诸蛮咽喉，匪此则商贩不通；外为武陵障蔽，匪此则诸蛮逼境，末由安枕卧矣。第舟行则湍急险峻，水多乱石；陆行则重冈曲垄，车难方轨，为西南要害四塞之地。然而丘壑渊宏，峰峦嵷峻，多足以娱耳目而快游观。故就一郡志之，则有洪山叠翠，酉水拖蓝，铜柱经霜，浮图捍水，鲸阁晓钟，虎谿云树；“偏岩垂玉偏岩洞今改玉华砂。井流丹，旧产砂，今绝井存。酉洞晴霞，壶头夜月。”

泸溪县

《元和志》：“溪山阻绝，非人迹所履。”

深林绝壑，蜿蜒环绕，诚幽阻之区，蛮彝渊薮也。《郡志》据郡上流

前临金桥，程登九万，后枕台山，位近三垣。权峰东峙，马脑西来，山旺而丁自壮。泸江襟带于西南，沅水潆洄于东北。水聚而财不散，风气攸锺，观者叹为备美。

扼辰、溆二邑之水道，控镇筸诸苗之咽喉。幽深阻绝，风气攸聚。保障有方，则沅陵可恃以无恐。纪其胜，则有虎寨屯云，马岩渡月。双洲列案，合水开帆。峿寺新篁，通桥疏柳。

辰溪县

左顾则双溪纡绕，前瞻则一水潆回。状元洲屹立江浒，金鸡观环耸西隅，舟航车马，络驿境上。纪其胜，则秦人书室，果老丹池，云锁虞封，天开酉洞。瞿井流甘，沅洲泻润，鸡岩映日，龟岭横江，溆浦县。

在万山中。“云洞” 峙其左，卢峰矗其右，桃花掩映乎后，凤凰翔舞乎前，兼以双龙江为之襟带，故其风气磅礡滃郁。萃而为胜，则“卢峰仙隐，溆水屈邅” ，桃谷春风，桂坊夜月，芦潭渔唱，栎垄樵歌，“鹰渚回波，龙堆积雪。”

沅州

《前续志》：明山镇后，㵲水绕前，左山卑而直出，右峦高而重抱。

《湖北巨镇》，“西楚上游。”

深谷峻岭而阻塞可恃，枕山带水而明秀堪观，固云贵之通衢，辰常之藩障也。乃其胜，则“明山凝碧，秀水拖青” ，龙津春浪，雁塔秋风，杨溪云树，水洞烟萝，七里乔松，八洲芳草。

黔阳县

“上厄滇黔，下控湖襄，南临交广，北塞溪峒。二水合流，而注湖会汉，群山环耸，而削玉凌空。” 黔水在西，㵲水在左，重峰列障，万亩盈郊。故其为胜也。龙井晨光，虎山夜啸，罗翁烟雨，张老云霞。牛岭耕锄，狮滩渔网。宝绳流赤，金斗匀，黄麻阳县。

《续志》：“晃山南峙，锦小西旋。”

《郡志》：“穷荒夹道，陵谷幽阻，人迹罕至。”

《通志》：“地连溪洞，路通云贵，内厄苗猺咽喉，外为辰沅保障，险要四塞之地也。”

万山排障，一水环封，内以捍群蛮，外以奠诸夏，诚六邑最险者。故入其境，则锦江官渡、“茅岭仙踪” 、犀埜锄云、龙门“钓雨” ，“黉宫柏秀” 、蜡洞桃华，“西冕斜阳，东山正曙” ，亦称胜览。